Puolimetalli
Puolimetalleiksi kutsutaan alkuaineita, joilla on sekä metallien että epämetallien ominaisuuksia tietyissä olosuhteissa. Niitä on siis vaikea luokitella joko metalleiksi tai epämetalleiksi. Yleensä puolimetalleiksi luokitellaan boori (B), pii (Si), germanium (Ge), arseeni (As), antimoni (Sb), telluuri (Te), polonium (Po) ja astatiini (At). Joskus myös alumiini (Al), hiili (C) ja seleeni (Se) luokitellaan puolimetalleihin. Jaksollisessa järjestelmässä puolimetallit sijaitsevat metallien ja epämetallien välisellä rajalinjalla.
Puolipinnallinen kivi
Puolipinnallinen kivi eli juonikivi, joskus myös hypabyssinen kivi, on magmakiveä, joka on muodostunut maankuoressa lähellä maanpintaa. Se sisältää keskikokoisia rakeita ja on usein porfyyristä. Puolipinnalliset kivet ovat rakenteeltaan vulkaanisen kiven ja plutonien väliltä. Puolipinnallisiin kiviin lukeutuvat muun muassa diabaasi ja porfyyri.